Charles Jude Scicluna

Charles Jude Scicluna (født 15. mai 1959 i Toronto i Canada) er en maltesisk prelat og katolsk erkebiskop av Malta. Han er blitt kalt Vatikanets mest respekterte ekspert på etterforskning av seksualforbytelser.

Liv og virke

Bakgrunn
Charles Scicluna, som ble født i Toronto av maltesiske foreldre, kom til til Qormi på Malta i en alder av 11 måneder. Etter å ha studert filosofi og teologi ved presteseminar, tok han i 1983 en doktorgrad med en avhandling om stiftelser, gaver og arv til fordel for «The Dead Hand» (The Mortmain Act, 1967. Its genesis and interpretation) ved University of Malta.

Prest
Erkebiskopen av Malta, msgr Joseph Mercieca, presteviet ham den 11. juli 1986. Ved det pavelige gregorianske universitet i Roma fullførte han doktorgradsstudiene i kanonisk rett i 1991, og i 1992 forsvarte han sin avhandling skrevet under veiledning av Raymond Leo Burke.

Han virket deretter ved Metropolitan Court på Malta og var også professor i pastoralteologi og kanonisk rett ved det teologiske fakultet ved University of Malta og var viserektor ved presteseminaret. Han var også i sjelesorgen, blant annet i Lija.

Fra 1995 arbeidet han for Den hellige stol, spesielt for Den apostoliske signatura. Han var også professor ved Gregorianas juridiske fakultet. Han var siden 21. oktober 2002 promotor iustitiae i Troskongregasjonen [3] og behandlet i denne rollen delicta graviora - en kategori særlig alvorlige forbrytelser. Denne kategori favner ikke minst tilfeller av geistliges seksuelle overgrep av mindreårige. I januar 2005 ga den daværende prefekt for troskongregasjonen, kardinal Joseph Ratzinger, ham i oppdrag å undersøke anklagene om pedofili mot fader Marcial Maciel.

Biskop, erkebiskop
Pave Benedikt XVI utnevnte ham den 6. oktober 2012 til titulærbiskop av San Leone og hjelpebiskop på Malta. Erkebiskopen av Malta, Paul Cremona, O.P., bidpeviet ham den 24. november 2012; medkonsekratorer var Mario Grech, biskop av Gozo, og erkebiskop Tommaso Caputo, apostolisk nuntius til Malta og Libya.

Pave Frans utnevnte ham til erkebiskop av Malta den 27. februar 2015. Han hadde da en tid vært apostolisk administrator av erkebispedømmet etter at forgjengeren Paul Cremona OP trakk seg tilbake den 18. oktober 2014.<ref>Nomina dell’Arcivescovo Metropolita di Malta, Bollettino, 2015-02-27</ref>  Innsettelsen som erkebiskop fant sted den 21. mars 2015.

Den 30. januar 2018, etter at pave Frans var blitt skarpt kritisert for kontroversielle kommentarer om påståtte overgrep i Chile, ga paven erkebiskop Scicluna i oppdrag å gjennomføre en detaljert etterforskning av anklager om seksuelle overgrep i den chilenske kirke. For sin mer enn 2300 sider lange rapport samlet han 64 vitnemål. Blant konklusjonene var at Juan Barros, som pave Frans hadde utnevnt - mot de chilenske biskopers innstendige frarådinger - til biskop av Osorno i 2015, hadde personlig kunnskap om overgrep i mange år, uten å melde fra. Rapporten førte til at paven bad om unnskyldning for å ha sett bort fra varsler sent til ham tidligere, sa han hadde feilet graverende, og innkalte de chilenske biskoper til Roma for konsultasjoner i mai. Den 11. juni 2018 innvilget pave Frans Barros' fratreden, sammen med anskjedssøknadene fra to andre biskoper i Chile.

Den 13. november 2018 utnevnte pave Frans erkebiskop Scicluna til assisterende sekretær for kongregasjonen for troslæren, under bibeholdelse av sitt embede som erkebiskop av Malta.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Rafael Merry del Val y Zulueta (1865-1930) *1900
 Biskop Mauro Caruana, O.S.B. (1867-1943) *1915
 Erkebiskop Mikiel Gonzi (1885-1984) *1924 
 Erkebiskop Joseph Mercieca (1928-2016 ) *1974
 Erkebiskop Paul Cremona, O.P. (1946- ) *2007
 Erkebiskop Charles Jude Scicluna'' (1959-) *2012

Referanser

Maltesiske katolske biskoper
Linjen Rebiba
Personer fra Toronto
Personer fra Qormi